অঙ্কুর-ওপেন সোর্স ও বাংলা কম্পিউটিংয়ে উল্লেখযোগ্য একটি সংগঠনের নাম ‘অঙ্কুর’। এই সংগঠনটি মূলত বাংলা ভাষাকেন্দ্রিক সফটওয়্যার এবং বিভিন্ন প্রয়োজ়নীয় উন্মুক্ত সফটওয়্যারের বাংলা ইন্টারফেস তৈরির সাথে জড়িত। অন্যন্য ওপেন সোর্স প্রতিষ্ঠানের মতো অঙ্কুর-এর মূল চালিকা শক্তি হচ্ছে এর স্বেচ্ছাসেবীরা। অঙ্কুর-এর স্বেচ্ছাসেবকদের তালিকায় বাংলাদেশের পাশাপাশি রয়েছেন পশ্চিমবঙ্গের বাংলা ভাষাভাষী মানুষ। এছাড়াও রয়েছেন প্রবাসে অবস্থানরত বেশ কয়েকজন বাংলাদেশী। বিশ্বের বিভিন্ন প্রান্তে ছড়িয়ে থাকা এসব স্বেচ্ছাসেবীরা ইন্টারনেটের মাধ্যমে তাদের কর্মকান্ড পরিচালনা করে থাকেন। এখন পর্যন্ত অঙ্কুরের সবচেয়ে উল্লেখযোগ্য কাজ হচ্ছে বাঙ্গালীদের কাছে উন্মুক্ত অপারেটিং সিস্টেম লিনাক্স ব্যবহারকে জনপ্রিয় করে তোলা। এছাড়া অঙ্কুরের স্বেচ্ছাসেবীরা ওপেন অফিস সহ বেশ কিছু প্রয়োজনীয় উন্মুক্ত সফটওয়্যারের বাংলা অনুবাদ করেছেন। অঙ্কুরের সাথে কাজ করতে হলে প্রোগ্রামিং জানতেই হবে এমন কোন কথা নেই। আকাঁআকিঁর অভ্যাস থাকলে যে কেউ অঙ্কুরের ‘মুক্ত বাংলা ফন্ট’ প্রজেক্টে যোগ দিতে পারেন। এছাড়া সাহিত্যপ্রেমীদের জন্য ‘বাংলা আর্কাইভ’ নামে অঙ্কুরের আরেকটি প্রজেক্ট রয়েছে। অঙ্কুর বিভিন্ন সময় ওপেন সোর্স সফটওয়্যার নিয়ে কাজ করার পাশপাশি ওপেন সোর্স বিষয়ক বিভিন্ন কর্মশালা পরিচালনা করে থাকে।